《夜坐》
宋代·真山民

匹马平生汗漫游，如今寂寞老林楸。小窗半夜青灯雨，幽树一林黄叶秋。

懒看世情宁睡去，怕伤时事莫吟休。寒蛩可是知人意，未到莎根只说愁。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。